钦定古今图书集成/明伦汇编/官常典/第730卷 > 靖安民 郝端
## 钦定古今图书集成/明伦汇编/官常典/第730卷 > 靖安民 郝端

按《金史》本传：“安民，德兴府永兴县人。贞祐初，充义军，
历谋克、千户总领、万户都统，皆隶苗道润麾下，以功
遥授定安县令，迁涿州刺史，遥授顺天军节度使，充
提控。兴定元年，遥授安武军节度使。二年，迁知德兴
府事，中都路总领招抚使。是岁，苗道润死，安民代领
其众。行省承制以涿州刺史李瘸驴权中都路经略”
使。三年，诏瘸驴自雄、霸以东，为中都东路经略使，自
易州以西，安民为中都西路经略使，西山义军屯垒
诸招抚皆隶焉。四年，遥授知德与府事，权元帅左监
军，行中都西路元帅府事。三月，安民上书曰：“苗道润
抚定州县五十馀城，其功甚大。”西京路经略使刘铎
嫉其功，反间贾瑀、李琛与道润不协，转相攻伐，竟以
阴谋杀道润。铎令所部刘智元等掠镇抚孙资孙、招
抚杨德胜家人二十馀口，锢之山寨，若铎常居此，恐
致败事。刘铎亦遣副使刘璋诣南京自诉，且言：“安民
侵入飞狐之境，冒滥封拜，诱惑人心”；强抑总领冯通
等输银粟；索飞狐总领王彦晖弹压刘智元、杜贵欲
充偏裨，彦晖等拒之，辄杀贵而杖智元，竟驱彦晖而
去。又言：“经略职卑，以致从宜李柏山等日谋见害，乞
许罢去。”廷议：“刘铎本行招诱逋亡，今乃与安民互相
论列，以起争端。苗道润死，安民实代领其众。彦晖等
军本隶道润，当听安民节制。”乃召铎还。顷之，封易水
公，以涿易、安肃、保州、君氏川、季鹿、三保、河北江矾山
寨、青白口、朝天寨、水谷、懽谷、东安寨隶焉。十月，安民
出兵至矾山，复取檐车寨。大元兵围安民所居山寨，

端不肯从，遂遇害。诏赠金紫光禄大夫。